laion/Wikipedia-Exotic huggingface dataset:
שלמה גולדמן (1956)

רבי שלמה גולדמן (1 בספטמבר 1956, כ"ה באלול ה'תשט"ז – 29 באוגוסט 2022, ג' באלול ה'תשפ"ב) היה האדמו"ר השמיני של חסידות זווהיל, והחמישי בארץ ישראל. נולד בירושלים לאיטה מרים ולרבי אברהם גולדמן, לימים האדמו"ר מזווהיל. נקרא על שם זקנו רבי שלמה גולדמן. בנעוריו למד בישיבת "בית מרדכי" של החסידות ובהמשך בישיבת בית אברהם אצל רבי שלום נח ברזובסקי. בשנת 1977 נישא לשושנה בתו של הרב משה נתן נטע למברגר גאב"ד מאקווא, והתגורר לצד חמיו בקריית אתא. לאחר פטירת חותנו בשנת 1983 עבר לירושלים, והחל לכהן כר"מ ומשפיע בישיבת בית אברהם, בה למד. בהמשך התמנה גם למשפיע ומשגיח בישיבת רוז'ין של חסידות בויאן בתפקיד זה כיהן במשך כעשרים שנה, עד להכתרתו לאדמו"ר. עם פטירת אביו, בשנת 2009 מונה לאדמו"ר במהלך הלווייתו. אחיו, גדליה משה גולדמן, היה אחראי על ניהול המוסדות במשך רוב שנות אביו, ונחשב כמי שימלא את מקום האב באדמו"רות בבוא העת, אולם בסוף ימיו הורחק על ידי האב מניהול המוסדות. אח זה פתח חצר עצמאית תקופה קצרה מאז פטירת אביו ומכהן בה כאדמו"ר. דברי תורתו יצאו לאור בספר בשם "דברות קודש" (5 כרכים).[דרוש מקור: למספר הכרכים] ב-29 באוגוסט 2022 בשעות הערב, קיבל דום לב בביתו ולאחר ניסיונות החייאה נפטר בביתו, הוא נקבר לצד אביו בהר הזיתים בירושלים. בתום השבעה הוכתר בנו הגדול, הרב משה נתן נטע גולדמן לממלא מקומו באדמו"רות זווהיל. לרב גולדמן שני בנים וארבעה בנות, בניו: בנו הרב משה נתן נטע גולדמן, ממשיך שושלת זוועהיל בנו הרב יעקב לייב גולדמן, רב בית כנסת צדקת שלמה זווהיל בבני ברק בתו, נשואה להרב חיים מאיר, בן רבי זאב ארנסטר רב קהילת מאור חיים בצפת בתו, נשואה ליחיאל מיכל, בן רבי אשר ישעיה רוזנבוים מזוטשקא בתו, נשואה ללוי יצחק, בן רבי דוד טברסקי אב"ד רחמסטריווקה בתו, נשואה למנחם מנדל, בן הרב יצחק ישעיה הגר בנו של רבי ישראל הגר מויז'ניץ משה ויסברג, הלם ואבל בעולם החסידות: האדמו"ר מזוועהיל זצוק"ל נפטר פתאומי, באתר בחדרי חרדים, 29 באוגוסט 2022 התרגשות בחסידות: הבן הבכור מונה לאדמו"ר בסיום ימי ה'שבעה', באתר JDN‏
דילן בטובינסיקה

בודוקה דילן בטובינסיקה (בצרפתית: Buduka Dylan Batubinsika; נולד ב-15 בפברואר 1996) הוא כדורגלן צרפתי-קונגולזי המשחק בעמדת הבלם בסנט אטיין. בטובניסקה נולד בקרגי-פונטויס, צרפת, למשפחה ממוצא קונגולזי. גדל במחלקת הנוער של פריז סן-ז'רמן. בשנת 2014 החל לשחק בקבוצת המילואים של המועדון, במדיה ערך 52 הופעות ליגה והבקיע שני שערים. ב־13 ביולי 2017 חתם ברויאל אנטוורפן מליגת העל הבלגית. הוא שיחק במועדון במשך ארבע עונות, בהן ערך 73 הופעות ליגה והבקיע שלושה שערים. בתקופתו בבלגיה זכה בגביע הבלגי. ב־23 ביולי 2021 חתם בפמליקאו מליגת העל הפורטוגלית. ב־31 באוגוסט 2022 חתם במכבי חיפה מליגת העל. ב־3 בספטמבר ערך הופעת בכורה בליגת העל, בניצחון החוץ 2–1 על הפועל באר שבע. ב־22 באוקטובר 2022 הבקיע את שערו הראשון בקבוצה, בניצחון 3-2 מול עירוני קריית שמונה במסגרת ליגת העל. ב-21 ביולי 2023 חזר לצרפת וחתם לשנתיים בסנט אטיין. לזכותו חמש הופעות במדי נבחרת הנערים עד גיל 16 של צרפת, וחמש הופעות ושער אחד במדי הנבחרת הצעירה עד גיל 20 של צרפת. ב-14 ביוני 2023 ערך את הופעת הבכורה שלו בנבחרת הרפובליקה הדמוקרטית של קונגו בניצחון 0-1 נגד אוגנדה. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. רויאל אנטוורפן הגביע הבלגי: 2019/2020 מכבי חיפה אליפות: 2022/2023 דילן בטובינסיקה, ברשת החברתית אקס (טוויטר) דילן בטובינסיקה, ברשת החברתית אינסטגרם דילן בטובינסיקה, באתר ההתאחדות לכדורגל בישראל דילן בטובינסיקה, באתר Transfermarkt דילן בטובינסיקה, באתר Soccerway דילן בטובינסיקה, באתר WorldFootball.net דילן בטובינסיקה, באתר National Football Teams דילן בטובינסיקה, באתר FootballDatabase.eu מיכאל יוכין‏, החבר של קימפמבה וקומאן: הכירו את דילן בטובינסיקה, באתר וואלה, 31 באוגוסט 2022 "FOOT-INFOS : 1ere JOURNEE PRO LEAGUE BELGIQUE, BOLINGI MARQUE…. - VOILA NIGHT". 2 באוגוסט 2017. {{cite web}}: (עזרה) פצעי בגרות: מה מביא דילן בטובינסיקה למכבי חיפה?, באתר ערוץ הספורט, 31 באוגוסט 2022 CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
Bug a Boo

"Bug a Boo" הוא סינגל שהוקלט על ידי להקת הבנות האמריקאית דסטיניז צ'יילד. את השיר הוציאה לאור ב-7 ביולי 1999 חברת התקליטים קולומביה רקורדס, והוא נכלל כרצועה החמישית באלבומה השני של הלהקה, The Writing's on the Wall. מילותיו חוברו על ידי חברות הקבוצה: ביונסה נואלס, לטויה לאקט, לטבייה רוברסון וקלי רולנד, לצד קנדי בורוס וקווין בריגס, שגם הפיק את השיר. הוא מכיל אינטרפולציה של "Child's Anthem" של טוטו מ-1978. "Bug a Boo" הוא שיר נוסף שבורוס ובריגס עבדו עליו יחד עם הדסטיניז צ'יילד עבור אלבומה השני. השניים ערכו סיעור מוחות של רעיונות לשירים, ו-"Bug a Boo" היה אחד השירים הראשונים שהועלו. תחילה לא אהבה הלהקה את השיר, כיוון שלא הבינו את קצבו ואת המלודיה שלו. "Bug a Boo" נכנס לראשונה לבילבורד הוט 100 במקום ה-87 בשבוע של 25 בספטמבר 1999. לפני שיצא ממנו עלה למקום ה-33, ובילה 20 שבועות רצופים בטבלת הדירוג. בעקבות ההצלחה העצומה של "Bills, Bills, Bills" כשל "Bug a Boo" בניסיון לשחזרה. הוא הגיע למקום ה-15 במצעד שירי ה-R&B/היפ הופ – בין השירים היחידים של הלהקה שלא נכנסו לעשרת העליונים. "Bug a Boo" הגיע בשיאו למקום ה-26 באוסטרליה, ובהולנד בילה 15 שבועות רצופים בטבלת הדירוג. על-אף שלא זכה להצלחה במצעדי הפזמונים השונים הפך הווידאו קליפ שלו לפופולרי מאוד. הוא זכה להקרנות רבות ב-MTV וב-BET. זהו הקליפ האחרון בו השתתפו לטבייה רוברסון ולטויה לאקט. הוא בוים על ידי דארן גרנט ביולי 1999. בקליפ צועדות הבנות בשדרת מרכולים וחנויות. ארבעה גברים נוסעים במכונית אדומה, ונראה שהם מנסים למשוך את תשומת לבן. הם ניגשים אליהן, אולם חברות הלהקה לא מתעניינות בהם ואף טוענות כי הם מציקים להן. בסצנה נוספת הבנות, שמנסות להימלט מהגברים, נכנסות בטעות לחדר ההלבשה של שחקן הכדורסל קובי בריאנט. בצילום העוקב מעודדת הלהקה את קבוצתו כשהיא אוחזת בפונפוני עידוד. הקלים מסתיים בכניסתן של הבנות לרכבם של הגברים. הוא הוקרן לראשונה ב-12 בספטמבר 1999 ב-BET וב-19 בספטמבר ב-MTV. בנוסף, נכלל הקליפ ב-The Platinum's on the Wall. מידע על היצירה "Bug a Boo" באתר מיוזיק בריינז מידע על הסינגל "Bug a Boo" באתר מיוזיק בריינז מידע על היצירה "Bug a Boo" באתר Discogs "Destiny's Child The Writing's On The Wall LP revisited by co-writer Kandi Burruss | Return To The Classics | SoulCulture". Soul Culture. 3 באפריל 2011. נבדק ב-19 ביוני 2022. {{cite web}}: (עזרה) Johnson, Billy (2015-02-15). "Kandi Burruss: Destiny's Child Didn't Like 'Bug A Boo' on First Listen". Yahoo Entertainment. נבדק ב-2022-06-20.
מעבורת החלל אנדוור

מעבורת החלל אנדוור (באנגלית: Endeavour, כינוי מקצועי: OV-105, גם בכתיב: אֶנדֶבֶר), היא המעבורת החמישית והאחרונה אותה בנתה נאס"א לתוכנית מעבורות החלל. לפעמים מייחסים לה את הכינוי "התינוקת של צי המעבורות" ("the baby of the shuttle fleet"), מפני שהיא הצעירה ביותר מבין כל המעבורות. הקונגרס האמריקאי אישר את בנייתה בשנת 1987 כדי שתמלא את מקומה של הצ'לנג'ר, שהתפוצצה באסון בשנת 1986. לבנייתה השתמשו בחלקי החילוף של מעבורת החלל דיסקברי ומעבורת החלל אטלנטיס. בניית האנדוור הייתה עדיפה כלכלית מאשר להתאים מחדש את מעבורת החלל אנטרפרייז למשימות. המעבורת נקראת על שמה של אה"מ "אנדוור", ספינתו המפורסמת של מגלה הארצות הבריטי ג'יימס קוק (ומסיבה זו מאוית שמה באיות הבריטי המקורי, ולא באיות המקובל בארצות הברית - Endeavor), ושמה של המעבורת התקבל בתחרות ארצית שבה השתתפו גם תלמידים מבתי ספר יסודיים וחטיבות הביניים. האנדוור נבנתה על ידי Rockwell International במאי 1991, וביצעה את משימתה הראשונה שנה לאחר מכן, 7 במאי 1992. Rockwell International טענה שלא הרוויחה מבניית המעבורת, למרות מחיר המעבורת - 2.2 מיליארד דולר אמריקאי. במשימתה הראשונה, נתפס לוויין התקשורת INTELSAT VI, תוקן והוחזר למסלול בפעם השנייה. בשנת 1993 היא ביצעה את התיקון הראשון בטלסקופ החלל האבל. בשנת 1997 הושבתה זמנית לשם שיפור החומרה שכללה התקנת מנעל אוויר חדש. בדצמבר 1998 נשאה את החלק הראשון של תחנת החלל הבינלאומית. בשנת 2003 הושבתה בשנית להתאמה ושדרוג חלקים למשימות בעתיד, השבתה זו הסתיימה בסוף שנת 2006. האנדוור ביצעה את משימתה האחרונה בטיסתה ה-25 במשימת STS-134, במסגרתה הובילה אספקה וחלקי חילוף לתחנת החלל הבינלאומית. בטיסה נערכו שני ניסויים של מכון פישר למחקר אסטרטגי אוויר וחלל מישראל. הניסוי הראשון בדק את תפקודם של חיידקים פרו-ביוטיים בחלל, במטרה לפתח שיטות להתמודד עם פגיעה בתפקוד מערכת החיסון של אסטרונאוטים בתנאי חלל. הניסוי השני כלל תרבית תאי עצם במטרה ללמוד על מנגנון איבוד עצם בתנאים של חוסר משקל בחלל, בניסיון למצוא טיפולים לסובלים ממחלת האוסטיאופורוזיס. הניסויים היו המשך לניסויים שנשלחו ב-2003 למעבורת החלל קולומביה עם אל"ם אילן רמון. כיום המעבורת נמצאת במוזיאון המדע והחלל שבעיר לוס אנג'לס, שם היא מוצגת לעיני כל. מעבורת החלל אנדוור ביצעה 25 טיסות, הייתה 296.35 ימים בחלל, השלימה 4,671 הקפות וגמאה לא פחות מ-197,761,262 ק"מ. בסרט The Core שיצא בשנת 2003, רואים לזמן קצר את המעבורת. אנדוור מופיעה בפרק הראשון של העונה השנייה בסדרת "סטארגייט SG-1", כשהיא מצילה את SG-1 משתי חלליות חייזרים. האנדוור מוזכרת בסרט Contact עם ג'ודי פוסטר. בסרט "הספירה לאחור" שיצא ב-2022 מוציאים את המעבורת מהמוזיאון כדי להגיע איתה לירח במשימה להציל את כדור הארץ. משימות מעבורות החלל מדיה וקבצים בנושא מעבורת החלל אנדוור בוויקישיתוף אסף שטול-טראורינג, נטשה מוזגוביה, מעבורת החלל אנדוור ממריאה היום אל משימתה האחרונה, באתר הארץ, 29 באפריל 2011
מצב לאהבה

מצב לאהבה (באנגלית: Latter Days) הוא סרט בסגנון רומנטי שיצא לאקרנים בשנת 2003. ה"אלדר" (מיסיונר מורמוני) ארון דייוויס (מגולם על ידי סטיב סנדווס) מאוהיו מגיע ללוס אנג'לס שבקליפורניה עם שלושה מסיונרים נוספים במטרה לקרב את תושבי הסביבה לאמונה המורמונית. בדירה מולם מתגורר המלצר ההומוסקסואל כריסטיאן מרקלי (מגולם על ידי וס רמזי) העובד במסעדת "לילה" - בבעלות לילה מונטאגני (המגולמת על ידי ז'קלין ביסט). כריסטיאן מתערב עם חבריו (אחת מהן - זמרת שטרם פרצה לתודעת הציבור) למסעדה שיצליח לפתות את אחד המורמונים. ארון ואחד המיסיונרים הנוספים - פול ריידר (מגולם על ידי ג'וזף גורדון-לוויט) עוברים מבית לבית ומנסים להפיץ את אמונתם, ושם פוגש ארון את לילה, המתאבלת על מות חברה מאיידס ומנחם אותה. היא בתמורה מבטיחה לו שאם יצטרך עזרה יבוא אליה. כריסטיאן מצליח לפתות את ארון - הומוסקסואל בארון. ריידר חוזר למגוריהם לאחר תאונת אופנים ומוצא את ארון עומד להתנשק עם כריסטיאן - כתוצאה מכך ארון נשלח חזרה לאוהיו על ידי אנשי הכנסייה בה הוא חבר. כשכריסטיאן מגלה שארון נשלח לאוהיו הוא מצליח לפגוש אותו בשדה התעופה בנחיתת ביניים בסולט לייק סיטי ושם מגלה לו שהוא אוהב אותו, והם מבלים את הלילה יחד. למחרת בבוקר ארון חוזר לאוהיו לעמוד למשפט הכנסייה וכריסטיאן מתעורר ומגלה שארון אינו נמצא לידו, ושב ללוס אנג'לס. ארון מגלה שמדובר בהתערבות (עובדה שריידר מגלה לאימו של אהרון), ומשהו סבור שכריסטיאן לא אהב אותו. הוא מנסה להתאבד, ונשלח למרפאה שם מנסים לגמול אותו מנטייתו המינית. כריסטיאן מנסה למצוא את ארון, ומשהוא מצליח למצוא את הטלפון של אמו של ארון היא מספרת לו שארון חתך את ורידיו והיא איבדה את בנה. כריסטאין סבור שארון התאבד, ונוסע לבית הוריו להחזיר להם את החפצים של ארון שנמצאו אצלו. האם מתמלאת רגשות אשמה, אולם כריסטיאן נוסע משם לפני שהיא מספרת לו שארון עדיין בחיים. חברתו של כריסטיאן מוצאת את היומן שלו, והופכת את מה שכתוב שם לשיר, אותו שומע ארון בטלוויזיה בקליניקה בה הוא כלוא, ומצליח להימלט מהמקום, וחוזר ללוס אנג'לס לביתו של כריסטיאן שם הוא מוצא גבר אחר (ובטוח שכריסטיאן לא אוהב אותו). מאחר שאין לו איפה להיות, הוא מגיע למסעדה של לילה מבלי לדעת ששם עובד כריסטיאן ושם הם נפגשים - כריסטיאן מגלה שארון בחיים, וארון מגלה שכריסטיאן אכן אוהב אותו (והדירה הושכרה לאדם אחר). סטיב סנדווס - אלדר ארון דייוויס (Elder Aaron Davis) וס רמזי - כריסטיאן ויליאם מרקלי (Christian William Markelli) רבקה ג'ונסון - ג'ולי טיילור (Julie Taylor) ז'קלין ביסט - לילה מונטאניה (Lila Montagne ) ג'וזף גורדון-לוויט - אלדר פול ריידר (Elder Paul Ryder ) לפי אתר IMDb, הסרט צולם במשך 24 ימים בתקציב של $850,000. אתר האינטרנט הרשמי של מצב לאהבה "מצב לאהבה", במסד הנתונים הקולנועיים IMDb (באנגלית) "מצב לאהבה", באתר נטפליקס "מצב לאהבה", באתר AllMovie (באנגלית) "מצב לאהבה", באתר Rotten Tomatoes (באנגלית) "מצב לאהבה", באתר Box Office Mojo (באנגלית) "מצב לאהבה", באתר Metacritic (באנגלית) "מצב לאהבה", באתר אידיבי "מצב לאהבה", תסריט הסרט באתר Scripts.com (באנגלית) "מצב לאהבה", במסד הנתונים הקולנועיים KinoPoisk (ברוסית)
שגרירות ישראל בפריז

שגרירות ישראל בפריז היא הנציגות הדיפלומטית של מדינת ישראל בצרפת ואחת משגרירויות ישראל הגדולות בעולם. היא נמצאת ברחוב רבלה 3, פריז 75008. החל ממרץ 2023, ממלא מקום שגריר ישראל בפריז הוא חיים וקסמן, לאחר שהשגרירה האחרונה, יעל גרמן, מינוי פוליטי של יאיר לפיד ומפלגת יש עתיד, הודיעה עם השבעת הממשלה השלושים ושבע בדצמבר 2022 על כוונת לסיים את תפקידה. בפברואר 2024 החליטה ממשלת ישראל על מינויו של יהושע זרקא לתפקיד. לאחר הסכם פישר-שובל שנחתם ב-1948 הכירה צרפת דה־פקטו במדינת ישראל בינואר 1949. השגרירות נמצאת במיקומה הנוכחי מאז 1973. יחסי ישראל–צרפת מדיה וקבצים בנושא שגרירות ישראל בפריז בוויקישיתוף אתר האינטרנט הרשמי של שגרירות ישראל בפריז שגרירות ישראל בפריז, ברשת החברתית פייסבוק שגרירות ישראל בפריז, ברשת החברתית אקס (טוויטר) שגרירות ישראל בפריז, ברשת החברתית פייסבוק ישראל, שגרירות (צרפת), דף שער בספרייה הלאומית איתמר אייכנר, 4 חודשים בלי שגריר בפריז או קונסול בניו יורק: הדחייה של נתניהו, והמועמדים, באתר ynet, 12 ביוני 2023 ממונה על היחסים יעל גרמן מונתה לשגרירת ישראל בצרפת, שמעון סולמון מונה לשגריר באנגולה, באתר ערוץ 7, 3 באוגוסט 2021 החלטה 1430 של הממשלה ה־37, מינוי שגריר ישראל לצרפת ושגריר לא תושב למונקו, באתר משרד ראש הממשלה
חברת התקשורת של איראן

חברת התקשורת של איראן (בפרסית: شرکت مخابرات ایران, בקיצור: TCI) היא מפעילת התקשורת הקווית באיראן ומציעה שירותי טלפוניה נייחת, DSL ושירותי נתונים עבור לקוחות פרטיים ועסקיים כאחד, בכל רחבי המדינה. החברה הוקמה בשנת 1971 עם מבנה ארגוני חדש כאחראית העיקרית לכל ענייני התקשורת. החברה מחזיקה 30 חברות בנות לפי מחוזות ושני מותגים - חברת הסלולר של איראן וחברת הקווים הנייחים של איראן המספקות שירותי טלפון קווי, שירותי נתונים, שירותים ניידים ואינטרנט מהיר. כ-99% ממנויי הטלפון הנייחים ו-61% ממנויי הסלולר באיראן שייכים לחברה או למותגיה. עד שנת 2008 העסיקה החברה 38,000 עובדים קבועים וכ-45,000 עובדים זמניים באמצעות קבלני משנה פרטיים. החברה עושה שימוש בציוד ושירותים כגון מרכזי מיתוג דיגיטליים, כבלי סיבים אופטיים, טלפונים ניידים, רשתות נתונים, שירותי לוויין ושירותים מיוחדים לטלפון. משרד התקשורת וטכנולוגיית המידע של איראן יחד עם החברה מפתחים את רשת הטלפון הקווית בעיירות כרבלא ונג'ף בעיראק. נכון למאי 2015 לחברה: 29.4 מיליון מנויי טלפון 63 מיליון מנויי סלולר 41 מיליון משתמשי אינטרנט תקשורת באיראן חברת התקשורת של איראן, ברשת החברתית אינסטגרם EIU Digital Solutions. "Iran telecoms: Iran to develop phone network in Iraq". BBC Monitoring. אורכב מ-המקור ב-16 ביולי 2011. נבדק ב-13 באוגוסט 2015 – via Economist Intelligence Unit. {{cite web}}: (עזרה) Azali, MohammadReza (2016-09-14). "The Biggest Telecommunication Merger in Iran Is Happening". TechRasa (באנגלית אמריקאית). נבדק ב-2019-05-22.
שרון גבריאלוב

שרון גבריאלוב (נולדה ב-1980) היא שחקנית תיאטרון ישראלית המתמחה בתיאטרון לילדים, ומייסדת פסטיבל "מקומות שמורים". גבריאלוב היא בוגרת לימודי משחק בבית הספר למשחק "סופי מוסקוביץ'", והתמחתה בתחום הנגשת הצגות במסגרת תוכנית מיוחדת של ה'לינקולן סנטר' בניו יורק. ב–2014 הצטרפה לאסיטז', האיגוד הבינלאומי של תיאטרון לילדים ולצעירים ושימשה כמזכירת הארגון בישראל. כמו כן היא משמשת כנציגת ישראל בארגון IIAN הבינלאומי המרכז את תחום הנגישות בתיאטרון ילדים ברחבי העולם. בין השנים 2015–2017 ניהלה אמנותית את תיאטרון החנות. ב-2017 הקימה יחד עם אור אלתרמן ברנע את מיזם "מקומות שמורים" - מיזם תרבותי חברתי להנגשת תרבות לילדים עם שונויות קוגניטיביות. מאז שנת 2020 מפעילה מיזמי תרבות העוסקים בסדרת ספרי 'הארי פוטר'. ארץ טו-טו - הצגת ליצנות ללא מילים במסגרת פסטיבל ישראל להצגות ילדים. מדיטק, 2009. המזוודה של חנה - מחזה מאת אמיל שר על פי סיפרה של קארן לוין ובבימוי האוורד ריפ. זוכת פרס אסיטז' להצגה הבין תחומית 2011. תיאטרון הנפש סוויץ' - מופע ליצנות רחוב במסגרת פסטיבל בובות ירושלים, 2015 זוהר - הצגה רגישה ונגישה המיועדת לקהל של 12 ילדים בלבד וכוללת שירים מקוריים ואלמנטים חושיים המערבים את הקהל. פסטיבל מקומות שמורים, 2021 קקטוס - הצגת תיאטרון בובות מקורית של גבריאלוב שגם הלחינה ומשחקת, בתמיכת מינהל התרבות. תיאטרון הקרון אמא לשניים, מתגוררת בגבעתיים. אתר האינטרנט הרשמי של שרון גבריאלוב שרון גבריאלוב, ברשת החברתית פייסבוק שלומית שרביט ברזילי, לא משאירים אף ילד מחוץ לאולם, באתר ynet, 12 באוגוסט 2021 International Inclusive Arts Network, We're very happy to announce our new and monthly inclusion conversations, host by the brilliant Sharon Gavrielov and Debbie Bandara., www.facebook.com, ‏14 ביוני 2021 בירנברג, יואב (2024-04-24). ""מותר לצעוק": פסטיבל התיאטרון המונגש לילדים ובוגרים על הרצף". Ynet. נבדק ב-2024-07-20. חוגי קריאה עם שרון גבריאלוב, באתר www.facebook.com ארץ טו - טו • תיאטרון המדיטק, באתר תיאטרון המדיטק תיאטרון הנפש | הצגות רפרטואר | המזוודה של חנה, באתר תיאטרון הנפש לושה גבריאלוב, באתר www.incubator.org.il קקטוס | תיאטרון הקרון, באתר www.traintheater.co.il
קאזי

קאזי (בקזחית: Qazi) הוא מאכל קזחי שמקורו במרכז אסיה ונחשב לנפוץ בטורקיה, אוזבקיסטן, טורקמניסטן וטג'יקיסטן. המאכל מורכב מבשר בקר וסוס המיובשים, מומלחים, מעורבבים יחד עם פלפל ושום ומוגשים עם בצל וירקות. נהוג לאכול את הקאזי לאחר בישול של כשעתיים כאשר הוא פרוס לחתיכות בעובי של סנטימטר. למאכל חיי מדף ארוכים, הוא עתיר בקלוריות ועמיד בתנאי אקלים קשים. מדיה וקבצים בנושא קאזי בוויקישיתוף I Ate Horse Ass in Kazakhstan, www.vice.com (באנגלית) Kazy | Traditional Sausage From Kazakhstan | TasteAtlas, www.tasteatlas.com
יחסי איסלנד–רומניה

יחסי איסלנד—רומניה הם יחסי החוץ בין איסלנד ורומניה. ב-16 במאי 1956 כוננו יחסים דיפלומטיים בין רומניה לרפובליקה של איסלנד, אשר שודרגו לאחר מכן לרמת שגרירות ב-31 בדצמבר 1963. לאחר המהפכה האנטי-קומוניסטית ברומניה, איסלנד הפכה לשותפה קרובה של רומניה והיא תמכה בהשתלבות רומניה בנאט"ו. הצטרפותה של רומניה לארגון האמנה הצפון-אטלנטית הובילה לחיזוק היחסים בין שתי מדינות הברית. רומניה תומכת בבקשתה של איסלנד לחברות באיחוד האירופי, שהוגשה ביולי 2009, והביעה את נכונותה לספק לצד האיסלנדי את המומחיות שנצברו בתהליך ההצטרפות לאיחוד האירופי. ב-31 במרץ 2016, סכום המסחר הכולל עמד על 2.41 מיליון אירו. שווי היבוא הסתכם ב-1.63 מיליון ושווי היצוא הסתכם ב-0.78 מיליון אירו. התחום העיקרי של עניין משותף הוא שיתוף פעולה אנרגטי, במיוחד משאבים גיאותרמיים. כיום חיים באיסלנד כ-2,800 אזרחים רומנים שהיגרו לאחרונה. רובם מתגוריהם ופועלים בבירה רייקיאוויק ובאקוריירי, בצפון האי. תחומי הפעילות הם הנדסה, בנייה, ספורט, דיג. איסלנד מיוצגת ברומניה באמצעות שגרירותה וורשה, פולין. רומניה מיוצגת באיסלנד באמצעות שגרירותה בקופנהגן, דנמרק. מדיה וקבצים בנושא יחסי איסלנד–רומניה בוויקישיתוף יחסי איסלנד—רומניה באתר שגרירות רומניה בדנמרק
מוחמד סליסו

מוחמד סליסו עבד אל-כרים (באנגלית: Mohammed Salisu Abdul Karim; נולד ב-17 באפריל 1999 בקומאסי שבגאנה) הוא כדורגלן גנאי המשחק בעמדת הבלם בקבוצת מונקו ובנבחרת גאנה. סליסו גדל במספר מחלקות נוער בגאנה, ובשנת 2017 הצטרף אל מחלקת הנוער של ריאל ואיאדוליד. בשנת 2018 החל לשחק בקבוצת המילואים של המועדון. ב-9 בינואר 2019 ערך את הופעת הבכורה שלו בקבוצה הבוגרת של המועדון, בהפסד 0–1 לחטאפה במסגרת גביע המלך הספרדי. ב-18 באוגוסט ערך את הופעת הבכורה שלו בלה ליגה, בניצחון 1–2 על ריאל בטיס במסגרת המחזור הראשון לעונת 2018/2020. ב-26 באוקטובר הבקיע את שערו היחיד במדי המועדון, בניצחון 0–2 על אייבר במסגרת המחזור העשירי בליגה. בסך הכל ערך 31 הופעות ליגה במדי המועדון. ב-12 באוגוסט 2020 חתם סליסו על חוזה לארבע עונות בסאות'המפטון מהפרמייר ליג. ב-2 באוגוסט 2023 חתם במונקו. ב-23 בספטמבר 2022 ערך סאליסו את הופעת הבכורה שלו בנבחרת גאנה, בהפסד 3-0 לנבחרת ברזיל במשחק ידידות. נכלל בסגל נבחרת גאנה לטורניר מונדיאל 2022. ב-17 בנובמבר 2022 הבקיע סליסו את שער הבכורה שלו בנבחרת, בניצחון 2-0 על נבחרת שווייץ במשחק ידידות לקראת מונדיאל 2022. נכלל בסגל נבחרת גאנה לטורניר גביע אפריקה לאומות 2023. מדיה וקבצים בנושא מוחמד סליסו בוויקישיתוף מוחמד סליסו, ברשת החברתית אינסטגרם מוחמד סליסו, באתר Transfermarkt מוחמד סליסו, באתר Soccerway מוחמד סליסו, באתר BDFutbol מוחמד סליסו, באתר WorldFootball.net מוחמד סליסו, באתר National Football Teams מוחמד סליסו, באתר FootballDatabase.eu Feature: Nsawam-based African Talent Football Academy launches operations באתר Ghana Soccernet, ‏ 29 בנובמבר 2017 (באנגלית) Mohammed Salisu: Southampton sign defender from Real Valladolid באתר סקיי ספורטס, 12 באוגוסט 2020 (באנגלית) Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
פיילוט

פיילוט (בעברית, על-פי איגוד תסריטאי הקולנוע והטלוויזיה בישראל: פרק לדוגמה) הוא פרק הדגמה של תוכנית טלוויזיה או תוכנית רדיו. הפיילוט נועד לבחון את הרעיונות של התוכנית החדשה ואת תגובת הקהל לתוכנית, ובהתאם לכך להסיק מסקנות לגבי המשך הפקתה של התוכנית. זהו מקרה פרטי של המושג הרחב יותר פיילוט, המתייחס להפעלה ניסיונית של מיזם כלשהו, לשם צבירת ניסיון ותיקון טעויות קודם להפעלתו בהיקף מלא. פיילוט ברדיו שונה מפיילוטים בטלוויזיה. בדרך-כלל כשמישהו רוצה לעבוד בתחנת רדיו מסוימת, הוא מקליט/משמיע פיילוט של עצמו. תוכנית פיילוט רדיופונית אורכת כ-10 דקות להבדיל מהשאר. רצוי שלא להשמיע מוזיקה בפיילוט רדיופוני מכיוון שמטרתו היא לבחון את המגיש. בפיילוט בדיבוב מספר מדבבים יקליטו מספר תפקידים. ובהתאם לצרכים, הערוץ המשדר את התוכנית יחליט מי ידבב את הדמויות בסדרה עצמה. ב-2007 נערכה בישראל תחרות בשיתוף HOT וחוג הקולנוע והטלוויזיה של אוניברסיטת תל אביב בשם "מת לראות" ובמסגרתה סטודנטים צעירים מהחוג יפיקו פיילוטים לסרטים. הפיילוט הזוכה יקבל תקציב של כ-10,000$ למימון הפקת הסרט. בארצות הברית מתקיים דבר דומה: "עונת הפיילוטים", שם מציעים יוצרים רעיונות לפיילוט. קוויקי היא סדרת פיילוט של נועה פניני ואמיר דוליצקי. רשתות הטלוויזיה בוחנות בכל שנה פיילוטים רבים, ורובם נפסלים. בקוויקי, העלו שלושה פרקי פיילוט לאינטרנט ונתנו לגולשים לבחור האם הפיילוט יופק לתוכנית. בסופו של דבר הגולשים בחרו להפיק את התוכנית הזו והופקו לה כ-10 פרקים שעלו לשידור בקשת. ליאור תמאם ועמית ליאור, הגדרות יוצר סדרה, 2 ביולי 2018. באתר איגוד התסריטאים. אוחזר ב-30 באפריל 2022 עדיה אמרי אור, הרבה יותר מסתם קוויקי, באתר nrg‏, 6 ביוני 2007
בן שרפסטין

בנג'מין שרפסטין (באנגלית: Benjamin Sharpsteen;‏ 4 בנובמבר 1895 – 20 בדצמבר 1980) היה במאי ומפיק קולנוע אמריקאי בחברת וולט דיסני. הוא ביים 31 סרטים במהלך הקריירה שלו, שהייתה בין השנים 1920–1980. כאשר הוא הצטרף לאולפני וולט דיסני בשנת 1929, הוא הפך במהירות ליד ימינו של וולט דיסני בהפקת סרטי הנפשה ולייב אקשן. כפי שכתב פעם וולט, "לגבי בן שרפסטין ותרומתו לפיתוח ארגון דיסני, אני רוצה לומר שהוא מילא תפקיד חשוב מאוד". על עשייתו בחברה הוא הוגדר בשנת 1998 כאגדת דיסני. שרפסטין נולד בטקומה, וושינגטון, ב-4 בנובמבר 1895 וגדל במחוז אלמידה, קליפורניה. הוא למד חקלאות באוניברסיטת קליפורניה בדייוויס ובשנת 1917 הצטרף לחיל הנחתים האמריקאי במלחמת העולם הראשונה. כאמן מוכשר, הוא זכה בעבודה לאחר המלחמה בשירות הסרטים הבינלאומי של חברת הרסט, ועבד על סדרות הנפשה מוקדמות כמו "Happy Hooligan". הוא המשיך לעבוד כאנימטור בסרטי פרמאונט, סרטי ג'פרסון ובאולפנים של מקס פליישר בניו יורק. חבר משותף המליץ על בן לוולט דיסני, ששלח מכתב שהזמין אותו לבקר בסטודיו בלוס אנג'לס. ביום שבן הגיע, וולט הציג לעובד הפוטנציאלי שלו קרטונים של מיקי מאוס. "תגובתי הראשונה", נזכר בן מאוחר יותר, "הייתה שהם היו מצוינים, בהשוואה להנפשה שאני הכרתי..." וולט העריך את בן על הניסיון שלו בסטודיו בניו יורק ושכר אותו ב-125 דולר לשבוע, משכורת גבוהה משלו עצמו, 50 דולר, ושל האנימטור הבכיר אב אייוורקס, שהרוויח 90 דולר. במשך שש השנים הבאות, בן הנפיש ב-97 סרטים מצוירים של מיקי מאוס, ביניהם "השטויות של מיקי", "כנופיית השלשלאות" ו"המופע של מיקי", כמו כן כמה סרטים בסדרה "סימפוניות טיפשיות", ביניהם "הצרצר והנמלה". בשנת 1933, לבקשתו של וולט, הוא הקים תוכנית פנימית להכשרת הנפשה ופעל כצייד כישרונות, וגייס אמנים כוכבים כמו אגדת דיסני ביל טייטלה. בשנה שלאחר מכן, בן ביים את הסרט הראשון מבין 21 סרטי ההנפשה הקצרים, "Two Gun Mickey", וכשהסטודיו עבר לסרטי הנפשה באורך מלא הוא שימש כבמאי רצף בסרט "שלגיה ושבעת הגמדים". הוא המשיך לשמש כמנהל מפקח ב"פינוקיו" וכמפיק בפועל של "פנטסיה", "סינדרלה" ו"עליסה בארץ הפלאות". בשנת 1947, בן הפיק את סרט הלייב אקשן הראשון שלו, "Seal Island". זה היה הראשון בסדרת הסרטים "הרפתקאות החיים האמיתיים"(אנ'), וזכה באוסקר עבור הסטודיו. הוא המשיך להפיק 12 מתוך 13 "הרפתקאות החיים האמיתיים", שמונה מהן זכו בפרסי אוסקר. במהלך שנות ה-50 הפיק בן גם את הסדרה "אנשים ומקומות"(אנ'); שלושה מהם זכו באוסקר. בשנת 1954 החל בן להפיק את סדרת הטלוויזיה של דיסנילנד, "עולמו המופלא של דיסני", והופיע בפרק הראשון שלה. לאחר 33 שנים בחברה, הוא פרש ב-1962. בן שרפסטין נפטר ב-20 בדצמבר 1980 בקליסטוגה, קליפורניה, שם ייסד את מוזיאון שרפסטין המוקדש לחלוצי האזור ומתעד את חייו של המיליונר הראשון של קליפורניה, סמואל בראנן, את ההיסטוריה של מחוז נאפה וכן עוד על חייו ויצירתו של שרפסטין. מדיה וקבצים בנושא בן שרפסטין בוויקישיתוף בן שרפסטין, במסד הנתונים הקולנועיים IMDb (באנגלית) בן שרפסטין, באתר AllMovie (באנגלית) בן שרפסטין, באתר Rotten Tomatoes (באנגלית) בן שרפסטין, במסד הנתונים הקולנועיים KinoPoisk (ברוסית) "Disney Legends - D23". נבדק ב-21 בפברואר 2017. {{cite web}}: (עזרה) "Home - History Museum - Field Trip - Fun Events - Calistoga CA - Sharpsteen Museum". נבדק ב-21 בפברואר 2017. {{cite web}}: (עזרה)